**Poročilo o izmenjavi, Tampere v drugem semestru 2023**

Z izmenjavo sem bila izredno zadovoljna. Večina profesorjev na fakulteti je govorila dobro angleško, in na voljo je bilo precej predmetov v angleščini. Profesorji so bili super, pogrešala pa sem več stika s Finskimi študenti. Imela sem veliko priložnosti za druženje z Erasmovci, saj smo imeli predavanja v angleščini skupaj. Še posebno mi je bila všeč profesorica Eeva-Mari Miettinen, pri kateri sem imela tudi največ predmetov. Res se zavzame za vsakega študenta in je vedno pripravljena odgovoriti na tvoja vprašanja in dileme. Predavanja so bila v obliki občasnih konzultacij, velik poudarek je bil na individualnem in skupinskem delu. Od nekaterih predmetov sem odnesla malo več kot od drugih, a se mi je pri vsakem odprl nek nov pogled na stvari in tematike v socialnem delu.

Sama univerza je ogromna in sestavljena iz več stavb. Ima dve menzi, fitnes, stavbo študentske organizacije, manjšo trgovinico s sladkarijami in kavo ter še in še. Mesto je dokaj majhno, a zelo lepo. Veliko je kavarnic in trgovin, pa tudi klubov in barov ne primanjkuje. Zelo popularne so trgovine s oblekami iz druge roke, v katerih dobiš oblačila za veliko ceneje, kot v trgovini.

Na Finskem imajo zelo razvito študentsko organizacijo in študentski dogodki so organizirani precej pogosto. Imaš tudi možnost kupiti športno članarino, s čimer imaš prost vstop v katerokoli univerzitetno telovadnico, fitnes ali na vodeno vadbo.

Življenjski stroški so precej visoki, zato je potrebno biti previden z denarjem. Ugotovila sem, da me je ceneje prišlo, če sem jedla na kampusu, saj me je s študentsko kartico obrok prišel ceneje, kot če bi si ga sama skuhala. Cena namestitve se giba od nekje 250€ do 500€ na mesec skupaj s stroški, pri čemer je najcenejša opcija ena od agencij, ki oddaja študentske domove-TOAS ali POAS. Cena je odvisna tudi od lokacije.

 Študentom, ki nameravajo iti v Tampere, to toplo priporočam, saj je res nepozabna izkušnja. Priporočam pa, naj imajo nekaj privarčevanega denarja, saj se lahko zgodi da Erasmus+ finančna pomoč ne bo pokrila vsega.

Dovolim objavo svojega elektronskega naslova: laura.koncina@gmail.com